**Centar za pružanje usluga u zajednici Delnice**

**Kuti 6**

Delnice, 12. svibnja 2025.

Broj: 326/2025, 01-01

Temeljem odredbe članka 13. Zakona o pravu pristupa na informacije (NN 25/13, 85/15 i 69/22) i članka 42. Statuta Centra za pružanje usluga u zajednici Delnice, ravnateljica dana 12. svibnja 2025. godine donosi

**Odluku o imenovanju službenika za informiranje**

Članak 1.

Temeljem ove Odluke imenuje se službenik za informiranje u Centru za pružanje usluga u zajednici Delnice kao tijelu javne vlasti.

Članak 2.

Službenikom za informiranje imenuje se **Ivona Topić Rački**, mag. psych. koja je zaposlena na radnom mjestu psihologice Centra za pružanje usluga u zajednici Delnice.

Članak 3.

Službenik za informiranje: - obavlja poslove redovitog objavljivanja informacija kao i rješavanja pojedinačnih zahtjeva za pristup informacija i ponove uporabe informacija, sukladno unutarnjem ustroju Centra

-unapređuje način obrade, razvrstavanja, čuvanja i objavljivanja informacija koje su sadržane u službenim dokumentima koje se odnose na rad tijela Centra

-osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama obavlja i druge poslove utvrđene Zakonom o pravu na pristup informacijama i pod zakonskim propisima koji su donijeti na temelju tog Zakona.

Članak 4.

Službenik za informacije može uskratiti pravo na pristup informacija ako je:

-ako je informacija klasificirana stupnjem tajnosti, sukladno zakonu o kojim se uređuje tajnost podataka,

-ako je informacija poslovna ili profesionalna tajna, sukladno zakonu,

 -ako je informacija zaštićena zakonom kojim se uređuje područje zaštite osobnih podataka,

 -ako je informacija u postupku izrade unutar jednog ili više tijela javne vlasti, a njezino bi objavljivanje prije dovršetka izrade cjelovite i konačne informacije moglo ozbiljno narušiti proces njezine izrade,

-ako je informacija nastala u postupku usuglašavanja pri donošenju propisa i drugih akata te u razmjeni stavova i mišljenja unutar jednog ili među više tijela, a njezino bi objavljivanje moglo dovesti do pogrešnog tumačenja sadržaja informacije, ugroziti proces donošenja propisa i akata ili slobodu davanja mišljenja i izražavanje stavova,

-ako je informacija zaštićena propisima kojima se uređuje prava intelektualnog vlasništva, osim u slučaju izričitog pisanog pristanka nositelja prava, i ako postoje sumnje da bi njezino objavljivanje:

-onemogućilo učinkovitost upravnog ili drugog pravno uređenog postupka, izvršenja sudske odluke ili kazne,

-onemogućilo rad tijela koje vrše nadzor, inspekcijski nadzor, odnosno nadzor zakonitosti.

Članak 5.

Službenik za informiranje poduzima sve radnje i mjere potrebne radi urednog vođenja Kataloga informacija.

Članak 6.

Za vrijeme privremene spriječenosti i službene odsutnosti imenovanog službenika za informiranje, poslove redovitog objavljivanja informacija kao i rješavanja pojedinačnih zahtjeva za pristup informacijama, obavljat će zamjenik službenika za informiranje.

Članak 7.

Zamjenik službenika za informiranje imenuje se Silvana Cindrić, dipl. socijalna radnica

Članak 8.

 Odluka stupa na snagu sa danom donošenja.

 Ravnateljica:

 Dragica Glad Dožaić, mag.prim.educ.